[{"text_idx": "#000001", "text": "Disgrifiad o\u2019r llun, Y tro diwethaf i North ddechrau fel canolwr i Gymru oedd yn erbyn Ffrainc yn 2014"}, {"text_idx": "#000003", "text": "Bydd Tipuric yn chwarae fel blaenasgellwr ochr agored, sy'n golygu bod y capten Sam Warburton yn symud i rif 6."}, {"text_idx": "#000004", "text": "Mae Liam Williams yn o\u0302l yn y ti\u0302m ar o\u0302l methu'r ge\u0302m yn erbyn Fiji gydag anaf i'w ben, ond ar yr asgell fydd o'n chwarae wrth i Gareth Anscombe ddechrau fel cefnwr."}, {"text_idx": "#000008", "text": "Mae Warren Gatland wedi gwneud chwe newid, gyda Samson Lee yn dechrau fel prop pen tynn wrth i Tomas Francis symud i'r fainc."}, {"text_idx": "#000011", "text": "Roedd pryderon am anafiadau i Lydiate a Davies, ac mae'n debyg nad yw Gatland eisiau cymryd y risg o'u chwarae, gyda Chymru eisoes wedi sicrhau eu lle yn rownd yr wyth olaf."}, {"text_idx": "#000012", "text": "Fe wnaeth North chwarae fel canolwr yn erbyn Awstralia y llynedd - un o'r 10 ge\u0302m yn olynol i Awstralia drechu'r Cymry."}, {"text_idx": "#000013", "text": "Bydd Alex Cuthbert yn ennill ei 40fed cap ers gwneud ei ymddangosiad cyntaf yn erbyn Awstralia yn 2011, ac mae Gareth Davies a Dan Biggar yn cadw eu llefydd fel mewnwr a maswr."}, {"text_idx": "#000016", "text": "Roedd anafiadau wedi golygu bod Awstralia wedi oedi ar gyhoeddi eu ti\u0302m, ond fe ddaeth y newyddion brynhawn Iau bod y cefnwr Israel Folau wedi gwella o anaf ac y bydd yn wynebu Cymru."}, {"text_idx": "#000017", "text": "Ond mae Awstralia wedi gorfod gwneud dau newid i'r ti\u0302m drechodd Lloegr, gyda'r asgellwr Rob Thorne wedi'i anafu a'r blaenasgellwr Michael Hooper wedi'i wahardd."}, {"text_idx": "#000019", "text": "Disgrifiad o\u2019r llun, Mae Israel Folau wedi sgorio 18 o geisiau i Awstralia ers ei ymddangosiad cyntaf yn 2013"}, {"text_idx": "#000024", "text": "Gallwch ddilyn y ge\u0302m yn fyw ar lif byw Cymru Fyw o 16:15 ddydd Sadwrn, ac am fwy o gyffro Cwpan Rygbi'r Byd ewch i'n is-hafan arbennig."}, {"text_idx": "#000025", "text": "Prif StraeonToriadau bysiau: 'Sut dwi fod i gyrraedd yr ysbyty?'Cyhoeddwyd3 awr yn o\u0302l'Haws bod yn rhan o'r cabinet o allu rhannu swydd'Cyhoeddwyd3 awr yn o\u0302l\u2018Dwi\u2019n byw efo\u2019r Aussies \u2013 felly dwi isio ennill!\u2019Cyhoeddwyd2 awr yn o\u0302l"}, {"text_idx": "#000028", "text": "\u2018Dwi\u2019n byw efo\u2019r Aussies \u2013 felly dwi isio ennill!\u2019"}, {"text_idx": "#000030", "text": "Ras drwy Kenya yn 'ehangu bywyd'"}, {"text_idx": "#000035", "text": "Pa ochr i'r ffens? Portread artist dur o'r byd wedi Brexit"}]